*Projekts*

**ZEMES NOMAS LĪGUMS Nr.\_\_\_**

ar neapbūvēta zemesgabala ar kadastra apzīmējumu \_\_\_ \_\_ \_\_\_ nomu Viļakas novada \_\_\_\_\_\_ pagastā

Viļakā \_\_.\_\_.20\_\_.

**Viļakas novada dome**, Reģ.Nr.90009115618, adrese: Abrenes iela 26, Viļaka, Viļakas novads, LV-4583, tās priekšsēdētāja **XXXXX XXXXX** personā, kurš rīkojās pamatojoties uz likumu “Par pašvaldībām” un Viļakas novada pašvaldības nolikumu (turpmāk – Iznomātājs), no vienas puses, un

**\_\_\_\_\_\_\_\_\_**, personas kods: \_\_-\_\_, deklarētā dzīvesvieta: \_\_\_\_\_\_ pag., Viļakas novads, LV-45\_\_ (turpmāk – Nomnieks),no otras puses,

abi kopā un katrs atsevišķi (turpmāk – Puses), pamatojoties uz Valsts un pašvaldības īpašuma privatizācijas un privatizācijas sertifikātu izmantošanas pabeigšanas likumu, Publiskas personas finanšu līdzekļu un mantas izšķērdēšanas novēršanas likumu, likumu “Par nekustama īpašuma nodokli”, Ministru kabineta 19.06.2018. noteikumiem Nr.350 “Publiskas personas zemes nomas un apbūves tiesības noteikumi” un Viļakas novada domes \_\_.\_\_.20\_\_. lēmumu Nr.\_\_ (protokols Nr.\_\_, &\_\_) “Par \_\_\_\_\_\_\_\_\_\_\_\_\_”, izsakot savu brīvu gribu, bez maldiem un viltus, noslēdz šādu neapbūvēta zemesgabala nomas līgumu (turpmāk – Līgums):

**1. Līguma priekšmets**

1.1. Iznomātājs nodod, un Nomnieks pieņem nomas lietošanā, **bez apbūves tiesībām**,par noteiktu atlīdzību, Viļakas novada pašvaldībai \_\_\_\_\_\_\_ (piederošo/piekrītošo) zemesgabalu ar kadastra apzīmējumu **\_\_\_ \_\_ \_\_\_**, kas **atrodas Viļakas novada \_\_\_\_\_ pagastā**, iznomājamā platība – **\_\_\_ ha** (turpmāk – Zemesgabals).

1.2. Zemesgabala nomas mērķis – **lauksaimniecības vajadzībām**.

1.3. Zemesgabala (nekustamā īpašuma) lietošanas mērķis – **zeme, uz kuras galvenā saimnieciskā darbība ir lauksaimniecība** **(NĪLM kods 0101)**. Nomnieks ir tiesīgs izmantot Zemesgabalu tikai noteiktiem Nekustamā īpašuma valsts kadastra informācijas sistēmā reģistrētiem nekustamā īpašuma lietošanas mērķiem.

1.4. Zemesgabala statuss – **\_\_\_\_\_\_**.

1.5. Uz iznomājamā Zemesgabala **neatrodas** ēkas un būves.

1.6. Īpašumtiesības uz Zemesgabalu **\_\_\_\_\_** (ir/nav) nostiprinātas zemesgrāmatā.

1.7. Uz Līguma noslēgšanas brīdi iznomātajam Zemesgabalam **\_\_\_\_** (ir/nav) noteikti apgrūtinājumi.

1.8. Zemesgabala robežas dabā Nomniekam ir zināmas, saskaņā ar zemes robežu plānu vai izkopējumu no Nekustamā īpašuma valsts kadastra informācijas sistēmas kadastra kartes (skat. Pielikumu).

**2. Līguma darbības termiņš**

2.1. Līguma darbības termiņš – **\_\_\_ (\_\_\_\_\_\_) gadi** jeb līdz **\_\_.\_\_.20\_\_.**

2.2. Iznomātājs, izvērtējot lietderības apsvērumus, ir tiesīgs pieņemt lēmumu pagarināt Līguma termiņu (nerīkojot izsoli). Līgumu var pagarināt, ievērojot nosacījumu, ka Līguma kopējais termiņš nepārsniedz normatīvajos aktos noteikto nomas līguma termiņu.

2.3. Iznomātājs Līguma termiņu nepagarina, ja pēdējā gada laikā no dienas, kad iesniegts pieteikums par Līguma pagarināšanu, Iznomātājs ir vienpusēji izbeidzis ar Nomnieku noslēgto līgumu par īpašuma lietošanu, jo Nomnieks nav pildījis Līgumā noteiktos pienākumus, vai stājies spēkā tiesas nolēmums, uz kura pamata tiek izbeigts ar Iznomātāju noslēgts Līgums par īpašuma lietošanu Nomnieka rīcības dēļ.

2.4. Iznomātājs Līguma termiņu ir tiesības nepagarināt, ja pēdējā gada laikā no dienas, kad iesniegts pieteikums par Līguma pagarināšanu, Nomnieks nav labticīgi pildījis ar Iznomātāju noslēgto Līgumu par īpašuma lietošanu, tai skaitā tam ir bijuši vismaz 3 (trīs) maksājumu kavējumi, kas kopā pārsniedz vienu nomas maksas aprēķina periodu, vai Iznomātājam zināmi publiskas personas nekustamā īpašuma uzturēšanai nepieciešamo pakalpojumu maksājumu parādi, vai Nomniekam ir jebkādas citas būtiskas neizpildītas līgumsaistības pret Iznomātāju.

**3. Norēķinu kārtība**

3.1. Nomnieks maksā Iznomātājam nomas maksu gadā **EUR \_\_,\_\_ (\_\_\_\_\_ *euro*, 0 centi)** apmērā. Nomas maksa maksājama no dienas, kad Nomnieks ieguvis Zemesgabala nomas tiesības.

3.2. **Papildus** nomas maksai **Nomnieks maksā** **nekustamā īpašuma nodokli** normatīvajos aktos noteiktajā apmērā.

3.3. Ja Nomnieks uz Zemesgabala ir veicis nelikumīgu būvniecību, nomas maksu palielina, piemērojot koeficientu 1,5, uz laiku līdz šo apstākļu novēršanai.

3.4. Ja mainās Zemesgabala lietošanas mērķis un tas vairs neatbilst lietošanas mērķim, kas bija par pamatu Zemesgabala nomas maksas noteikšanai, tiek grozīta Zemesgabala nomas maksa. Izmaiņas stājas spēkā dienā, kad mainījies nekustamā īpašuma lietošanas mērķis.

3.5. Iznomātājs ir tiesīgs, nosūtot Nomniekam rakstisku rēķinu vai paziņojumu, vienpusēji mainīt nomas maksu vai citu saistīto maksājumu apmēru bez grozījumu izdarīšanas Līgumā šādos gadījumos:

3.5.1. Līguma 4.punktā minētajos gadījumos;

3.5.2. ja normatīvie akti paredz citu Zemesgabala nomas maksas aprēķināšanas kārtību;

3.5.3. ja ar normatīvajiem aktiem tiek no jauna ieviesti vai palielināti uz Zemesgabalu attiecināmi nodokļi un nodevas vai mainīts ar nodokli apliekamais objekts;

3.5.4. Līguma 3.5.2. un 3.5.3.apakšpunktā noteiktās izmaiņas ir saistošas Nomniekam ar dienu, kad stājušies spēkā grozījumi tiesību aktos.

3.6. Normatīvajos aktos noteiktajos gadījumos un kārtībā, Iznomātājam un Nomniekam savstarpēji vienojoties, uz noteiktu laika periodu nomas maksu var samazināt.

3.7. Iznomātājam ir tiesības Līguma darbības laikā, pamatojoties uz Nomnieka ierosinājumu, samazināt nomas maksu, ja nekustamā īpašuma tirgus segmentā pastāv nomas objektu pieprasījuma un nomas maksu samazinājuma tendence. Ja Nomnieks Zemesgabalā veic saimniecisko darbību un samazinātas nomas maksas piemērošanas gadījumā atbalsts Nomniekam kvalificējams kā komercdarbības atbalsts, nomas maksu nosaka atbilstoši neatkarīga vērtētāja noteiktajai tirgus nomas maksai. Nomnieks kompensē Iznomātājam pieaicinātā neatkarīgā vērtētāja atlīdzības summu. Nomas maksu nesamazina pirmajos 3 (trīs) gados pēc Līguma noslēgšanas.

3.8. Nomnieks **nomas maksu veic ne vēlāk kā līdz tekošā kalendārā gada 15.novembrim**, ar skaidras naudas iemaksu Viļakas novada domes kasē vai jebkurā Viļakas novada pagasta pārvaldē, vai ar pārskaitījumu uz Iznomātāja norādīto norēķinu kontu.

3.9. **Ja maksājums tiek kavēts, Nomnieks maksā nokavējuma procentus 0,1% apmēra** no kavētās maksājuma summas par katru nokavējuma dienu, sākot ar dienu, kad iegūtas nomas tiesības.

3.10. Ar pārskaitījumu veiktie maksājumi tiek uzskatīti par samaksātiem dienā, kad tie saņemti Iznomātāja norēķinu kontā.

**4. Nomas maksas pārskatīšanas kārtība**

4.1. Pagarinot Līguma termiņu, nomas maksu pārskata, piemērojot normatīvajos aktos noteikto nomas maksas noteikšanas kārtību. Nomas maksu pārskata un maina, ja pārskatītā nomas maksa ir augstāka par noteikto nomas maksu. Ja Nomnieks Zemesgabalā veic saimniecisko darbību un samazinātas nomas maksas piemērošanas gadījumā atbalsts Nomniekam kvalificējams kā komercdarbības atbalsts, nomas maksu nosaka atbilstoši neatkarīga vērtētāja noteiktajai tirgus nomas maksai un maina, ja tā ir augstāka par noteikto nomas maksu. Ja nomas maksa tiek mainīta, Nomnieks kompensē Iznomātājam pieaicinātā neatkarīgā vērtētāja atlīdzības summu.

4.2. Ja Līgums tiek slēgts uz laiku, kas ir ilgāks par 6 (sešiem) gadiem:

4.2.1. Iznomātājs vienpusēji pārskata nomas maksu ne retāk kā normatīvajos aktos noteiktajā termiņā un maina, ja pārskatītā nomas maksa ir augstāka par noteikto nomas maksu. Ja nomas maksas noteikšanai pieaicina neatkarīgu vērtētāju un nomas maksa tiek palielināta, Nomnieks kompensē Iznomātājam pieaicinātā neatkarīgā vērtētāja atlīdzības summu, ja to ir iespējams attiecināt uz Nomnieku.

4.2.2. Pārskatītā un mainītā nomas maksa stājas spēkā 30.(trīsdesmitajā) dienā pēc attiecīgā paziņojuma nosūtīšanas Nomniekam.

4.2.3. Iznomātājs nomas maksu ir tiesīgs nemainīt, ja, saskaņā ar publicētajiem nomas nosacījumiem, publiskas personas nekustamā īpašuma ilgtspējīgas attīstības nodrošināšanai, Nomniekam paredzēts pienākums Zemesgabalā ieguldīt finanšu līdzekļus vai arī, Līguma darbības laikā, Iznomātājs ar Nomnieku par to ir rakstiski vienojušies un Iznomātājs šos finanšu līdzekļus nekompensē, un Nomnieka veiktie nepieciešamie un derīgie izdevumi, kas nav amortizēti (atpelnīti) līdz nomas maksas pārskatīšanai, ir vienādi vai lielāki par pārskatītās nomas maksas un noteiktās nomas maksas starpību.

**5. Iznomātāja tiesības un pienākumi**

5.1. Iznomātāja tiesības:

5.1.1. kontrolēt Zemesgabala izmantošanas atbilstību Līguma noteikumiem;

5.1.2. pieprasīt Nomniekam nekavējoties novērst tā darbības vai bezdarbības rezultātā radītās Līguma noteikumu pārkāpumu sekas un atlīdzināt radušos zaudējumus;

5.1.3. citas tiesības, kas izriet no Līguma vai attiecīgajiem normatīvajiem.

5.2. Iznomātāja pienākumi:

5.2.1. nepasliktināt Nomnieka zemes nomas lietošanas tiesības uz visu Zemesgabalu vai jebkādu tā daļu, izņemot Līguma 6.2.7.apakšpunktā minētajos gadījumos; par apgrūtinājumu un/vai servitūtu ierakstīšanu zemesgrāmatā Iznomātājs informē Nomnieku, nepieciešamības gadījumā, izdarot attiecīgus grozījumus Līgumā;

5.2.2. atlīdzināt Nomniekam radušos zaudējumus, ja pārkāpti Līguma 5.2.1.apakšpunktā minētie noteikumi;

5.2.3. citi pienākumi, kas izriet no Līguma vai attiecīgajiem normatīvajiem.

**6. Nomnieka tiesības un pienākumi**

6.1. Nomnieka tiesības:

6.1.1. nodot Zemesgabala nomas lietošanas tiesības trešajai personai tikai ar Iznomātāja rakstveida piekrišanu;

6.1.2. izbeidzot Līgumu, paņemt līdzi sev piederošo īpašumu, kas izvietots uz Zemesgabala;

6.1.3. citas tiesības, kas izriet no Līguma vai attiecīgajiem normatīvajiem.

6.2. Nomnieka pienākumi:

6.2.1. rūpēties par Zemesgabalu kā krietnam un rūpīgam saimniekam, uzturēt to atbilstoši normatīvo aktu prasībām, kā arī nodrošināt, lai Zemesgabalam piegulošā publiskā lietošanā esošā teritorija (ja tāda ir) ir sakopta atbilstoši pašvaldības saistošo noteikumu prasībām par pašvaldības teritoriju un būvju uzturēšanu;

6.2.2. uzturēt Zemesgabalu atbilstoši normatīvo aktu prasībām un nodrošināt tā lietošanu atbilstoši Līgumā noteiktajiem nomas mērķim;

6.2.3. ievērot attiecīgos normatīvos aktus par zemes lietošanu un aizsardzību;

6.2.4. nepieļaut auglīgās augsnes virskārtas iznīcināšanu vai tās kvalitātes pasliktināšanos;

6.2.5. ar savu darbību neizraisīt Zemesgabala aplūšanu ar notekūdeņiem, tā pārpurvošanos vai sablīvēšanos, nepieļaut piesārņošanu ar atkritumiem un novērst citus Zemesgabala postošos procesus;

6.2.6. maksāt nomas maksu noteiktajos termiņos un apmēra, papildus nomas maksai maksāt normatīvajos aktos notiektos nodokļus (tai skaitā, nekustamā īpašuma nodokli un pievienotās vērtības nodokli) vai to kompensāciju, kas attiecināmi uz iznomāto Zemesgabalu;

6.2.7. ievērot Zemesgabala lietošanas tiesību aprobežojumus,:

6.2.7.1. ja arī tie nav ierakstīti zemesgrāmatā;

6.2.7.2. ja tādus nosaka normatīvie akti vai pieņēmušas kompetentas valsts vai pašvaldības institūcijas; **apgrūtinājumi un servitūti tiek reģistrēti Valsts zemes dienestā un/vai ierakstīti Zemesgrāmatā bez saskaņošanas ar Nomnieku**;

6.2.8. **ja Nomnieks vēlas Līguma darbības termiņu pagarināt, vismaz 1 (vienu) mēnesi pirms Līguma darbības termiņa beigām, rakstveidā par to informē Iznomātāju**;

6.2.9. nepieļaut darbības, kas pasliktina citu zemesgabalu lietotāju vai īpašnieku zemesgabalu kvalitāti, neaizskart citu zemes lietotāju un iedzīvotāju likumīgās tiesības un/vai intereses;

6.2.10. ar Iznomātāja rakstisku piekrišanu nojaukt vai legalizēt nelikumīgi uzbūvētus objektus, ja tādi tiek konstatēti uz Zemesgabala;

6.2.11. atlīdzināt kaitējumu, kas nodarīts citiem Zemesgabala lietotājiem, sabiedrībai vai dabai;

6.2.12. Līgumam beidzoties, Zemesgabals jāatstāj, maksimāli labā stāvoklī, atbilstoši sakārtotas vides prasībām;

6.2.13. Nomnieks nekavējoties informē Iznomātāju par izmaiņām informācijā, kas saistīta ar tā:

6.2.13.1. vārdu, uzvārdu, personas kodu, deklarētās dzīvesvietas adresi, un citu adresi, kurā Nomnieks ir sasniedzama (ja ir); ja Nomnieks ir juridiska persona vai personālsabiedrība, tad par tās nosaukumu (firmu), reģistrācijas numuru un juridisko adresi;

6.2.13.2. pārstāvi, norādot personu identificējošus datus (ja ir);

6.2.13.3. oficiālo elektronisko adresi (ja ir aktivizēts tās konts) vai elektroniskā pasta adresi (ja ir);

6.2.13.4. plānotajām darbībām Zemesgabalā;

6.2.13.5. piekrišanu, ka Iznomātājs kā kredītinformācijas lietotājs ir tiesīgs pieprasīt un saņemt kredītinformāciju, tai skaitā, ziņas par Nomnieka kavētajiem maksājumiem un tā kredītreitingu, no Iznomātājam pieejamām datu bāzēm.

6.2.14. citi pienākumi, kas izriet no Līguma vai attiecīgajiem normatīvajiem.

**7. Līguma darbības izbeigšana**

7.1. Iznomātājs ir tiesīgs, rakstveidā informējot Nomnieku termiņā, kas nav īsāks par 10 (desmit) darbdienām, vienpusēji atkāpties no Līguma, neatlīdzinot Nomnieka zaudējumus, kas saistīti ar Līguma pirmstermiņa izbeigšanu, ja:

7.1.1. Nomniekam ir bijuši vismaz 3 (trīs) Līgumā noteikto maksājumu termiņu kavējumi, kas kopā pārsniedz 1 (vienu) nomas maksas aprēķina periodu;

7.1.2. tiek pārkāpti Līguma nosacījumi, tai skaitā, Nomnieks nav veicis finanšu līdzekļu ieguldījumus Zemesgabalā (ja tādi paredzēti Līgumā);

7.1.3. Zemesgabals bez Iznomātāja piekrišanas ir nodots apakšnomā, izņemot gadījumu, ja apakšnomas tiesības bija paredzētas publicētajos nomas nosacījumos (sludinājumā);

7.1.4. Nomnieks, 10 (desmit) kalendāro dienu laikā pēc Iznomātāja rakstveida brīdinājuma saņemšanas, turpina pārkāpt Līguma noteikumus;

7.1.5. Zemesgabala izmantošanas mērķis neatbilst Līgumā noteiktajam;

7.1.4. mainās Zemesgabala īpašnieks;

7.1.5. Ministru kabinets izdod rīkojumu par iznomātā Zemesgabala ierakstīšanu Zemesgrāmatā uz valsts vārda, ja iznomātais Zemesgabals tiek iekļauts konsolidācijas projektā vai arī tiek piešķirts īpašumā kā līdzvērtīga zeme vai tiek nodots atsavināšanai normatīvajos aktos noteiktajā kārtībā.

7.2. Iznomātājam ir tiesības, rakstveidā informējot Nomnieku termiņā, kas nav īsāks par 3 (trim) mēnešiem, vienpusēji atkāpties no Līguma, neatlīdzinot Nomnieka zaudējumus, kas saistīti ar Līguma pirmstermiņa izbeigšanu, ja Zemesgabals nepieciešams sabiedrības vajadzību nodrošināšanai vai normatīvajos aktos noteikto publisko funkciju veikšanai.

7.3. Nomnieks var vienpusēji izbeigt Līgumu:

7.3.1. ja Nomnieks nepiekrīt, atbilstoši Līguma 4.2.1.apakšpunktam, pārskatītajai nomas maksai, Nomniekam ir tiesības vienpusēji atkāpties no Līguma, par to rakstveidā informējot Iznomātāju 1 (vienu) mēnesi iepriekš; līdz Līguma izbeigšanai Nomnieks maksā nomas maksu atbilstoši pārskatītajai nomas maksai.

7.3.2.3 (trīs) mēnešus iepriekš rakstveidā par to brīdinot Iznomātāju.

7.4. Pusēm rakstiski vienojoties, Līgums var tikt izbeigts pirms termiņa jebkurā brīdī.

**8. Strīdu risināšanas kārtība**

8.1. Jebkuras nesaskaņas, domstarpības vai strīdi tiek risināti savstarpēju sarunu ceļā, kas tiek attiecīgi protokolēts. Gadījumā, ja Puses nespēj vienoties, strīds risināms spēkā esošo normatīvo aktu noteiktajā kārtībā Latvijas Republikas tiesā.

**9. Personas datu aizsardzība**

9.1. Ja Līguma un ar to saistīto pienākumu izpildes gaitā Pušu rīcībā nonāk informācija, kas saistīta ar konkrētām fiziskām personām (turpmāk – Personas dati), Puses apņemas:

9.1.1. nodrošināt datu konfidencialitāti un datus izmantot tikai Līgumā noteikto pienākumu pildīšanai un mērķu sasniegšanai;

9.1.2. bez otras Puses rakstiskas piekrišanas šos datus trešajām personām izpaust tikai normatīvajos aktos noteiktajos gadījumos. Jebkurā gadījumā par Personas datu nodošanu trešajai personai Puses informē viena otru.

9.2. Puses informē viena otru par izmaiņām iesniegtajos Personas datos, ja tie zaudējuši savu aktualitāti, nav precīzi vai lūdz tos dzēst, ja Pusēm vairs nav tiesiska pamata apstrādāt šos datus. Puse, kas nodod Personas datus, ir atbildīga par datu precizitāti un tiesiskā pamata noteikšanu datu apstrādei.

9.3. Pēc Līguma saistību izpildes, Iznomātājs uzglabā Personas datus tikai normatīvajos aktos paredzēto laika periodu. Apstrādājot datus, Pusēm ir pienākums ievērot Latvijas Republikā spēkā esošo normatīvo aktu prasības. Līdzējiem nav tiesību nodot datus ārpus Eiropas Savienības un Eiropas Ekonomiskās zonas robežām.

**10. Citi noteikumi**

10.1. Līgums stājas spēkā ar tā abpusējas parakstīšanas brīdi un ir spēkā līdz Pušu saistību pilnīgai izpildei.

10.2. Līguma noteikumus var grozīt, Pusēm rakstiski vienojoties, ja grozījumi nav pretrunā ar šo Līgumu vai normatīvajiem aktiem. Grozījumi Līgumā stājas spēkā pēc to rakstveida noformēšanas un abpusējas parakstīšanas. Līguma paredzētajos gadījumos, Iznomātājam ir tiesības vienpusēji grozīt Līguma noteikumus.

10.3. Līgums netiek reģistrēts zemesgrāmatā, un **Puses vienojas, ka Nomnieks ar Līgumu noteiktās nomas tiesības Zemesgrāmatā nenostiprinās**.

10.4. Līguma attiecības ir saistošas Pušu saistību pārņēmējiem.

10.5. Visi paziņojumi Līguma sakarā nosūtāmi uz Līgumā norādītajām adresēm vai e-pasta adresēm, un visi paziņojumi, izņemot rēķinus, tiek uzskatīti par saņemtiem tajā pašā dienā, kad nogādāti personīgi vai nosūtīti elektroniski, izmantojot drošu elektronisko parakstu, vai 7.(septītajā) kalendārajā dienā pēc tam, kad nosūtīti pa pastu Latvijas teritorijā ierakstītā vēstulē.

10.6. Visas Līguma izmaiņas vai papildinājumi tiek noformēti rakstveidā un kļūst par Līguma neatņemamu sastāvdaļu.

10.7. Visos citos jautājumos, ko neparedz Līguma noteikumi, Puses vadās pēc Latvijas Republikas spēkā esošās likumdošanas.

10.8. Līgums ar pielikumu sastādīts 2 (divos) eksemplāros ar vienādu juridisku spēku, no kuriem viens glabājas pie Iznomātāja, bet otrs – Nomnieka.

**11. Pušu rekvizīti un paraksti**

|  |  |
| --- | --- |
| **iznomātājs:** | **nomnieks:** |
| **Viļakas novada dome** | **\_\_\_\_\_\_\_\_\_\_\_\_** |
| Reģ.Nr.90009115618 | personas kods: \_\_-\_\_ |
| Abrenes iela 26, Viļaka, Viļakas novads, LV-4583 | \_\_\_\_\_\_\_\_ pag., Viļakas novads, LV-45\_\_ |
| e-pasta adrese: dome@vilaka.lv  | e-pasta adrese: \_\_\_\_\_\_\_\_\_\_\_\_ |
| Banka: AS „SEB banka” |  |
| Kods: UNLALV2X |  |
| Konta Nr.: LV60UNLA0050017178471 |  |
| Banka: A**S “Swedbank”** |  |
| Kods: HABALV22 |  |
| Konta Nr.: LV18HABA0551034294140 |  |
| Banka: **Akciju sabiedrība “Citadele banka”** |  |
| Kods: PARXLV22 |  |
| Konta Nr.: LV57PARX0012592900001 |  |
| \_\_\_\_\_\_\_\_\_\_\_\_\_\_\_\_\_\_\_\_ /X.XXXXX/ | \_\_\_\_\_\_\_\_\_\_\_\_\_\_\_\_\_\_\_\_\_\_\_ /\_\_\_\_\_\_\_\_\_/ |